CELEX: 62009CN0242
Language: fi
Date: 2009-07-03 00:00:00
Title: Asia C-242/09: Ennakkoratkaisupyyntö, jonka Gerechtshof te Amsterdam (Alankomaat) on esittänyt 3.7.2009 — Albron Catering BV v. FNV Bondgenoten ja John Roest

12.9.2009   
            
            
               FI
            
            
               Euroopan unionin virallinen lehti
            
            
               C 220/21
            
         Ennakkoratkaisupyyntö, jonka Gerechtshof te Amsterdam (Alankomaat) on esittänyt 3.7.2009 — Albron Catering BV v. FNV Bondgenoten ja John Roest
   (Asia C-242/09)
   2009/C 220/41
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof te Amsterdam
   
      Pääasian asianosaiset
   
   
      Kantaja: Albron Catering BV
   
      Vastaajat: FNV Bondgenoten ja John Roest
   
      Ennakkoratkaisukysymykset
   
   
               1)
            
            
               Onko direktiiviä 2001/23/EY (1) tulkittava siten, että 3 artiklan 1 kohdan ensimmäisessä virkkeessä tarkoitetusta oikeuksien ja velvollisuuksien siirtymisestä luovutuksensaajalle on kyse yksinomaan siinä tapauksessa, että luovutettavan yrityksen luovuttaja on myös asianomaisten työntekijöiden muodollinen työnantaja, vai seuraako direktiivissä tavoitellusta työntekijöiden suojasta se, että yrityksen luovutuksen yhteydessä konserniin kuuluvan liiketoimintaa harjoittavan yhtiön osalta oikeudet ja velvollisuudet, jotka koskevat yrityksen palveluksessa työskenteleviä työntekijöitä, siirtyvät luovutuksensaajalle, jos konsernissa työskentelevä koko henkilöstö on sellaisen (myös kyseiseen konserniin kuuluvan) henkilöstöyhtiön palveluksessa, joka toimii keskitetysti työnantajana?
            
         
               2)
            
            
               Miten on vastattava ensimmäisen kysymyksen toiseen osaan, jos siinä tarkoitetut konserniin kuuluvassa yrityksessä työskentelevät työntekijät ovat toisen, myös tähän konserniin kuuluvan sellaisen yhtiön palveluksessa, joka ei ole ensimmäisessä kysymyksessä kuvatun kaltainen henkilöstöyhtiö?
            
         
      (1)  Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettu neuvoston direktiivi 2001/23/EY (EYVL L 82, s. 16).